section_heading: Prvi noćni napad
paragraph_text: Zahvaljujući izvještajima domorodačkih izviđača, Amerikanci su bili upoznati o približavanju japanskih snaga, ali nisu znali točno kad i odakle će one krenuti u napad. Oblast grebena gdje je Edson rasporedio svoje snage sastojao se od tri posebna mala brijega. Južni vrh koji je bio opkoljen s tri strane gustom džunglom nazvan je „brijeg 80“ (ime je dobio po svojoj nadmorskoj visini od 80 stopa - 24 metara). Šesto jardi (550 metara) sjevernije nalazio se „brijeg 123“ (također je dobio ime po nadmorskoj visini od 123 stopa - 37 metara), i bio je dominantni vrh na grebenu. Najsjeverniji brijeg bio je bezimen i visok oko 60 stopa (18 metara). Edson je rasporedio pet satnija iz rejderskog bataljona na zapadnu stranu grebena, a tri satnije iz padobranskog bataljona na istočnu stranu, posjedajući položaje po dubini od „brijega 80“ unatrag do „brijega 123“. Dvije od pet satnija rejdera, „B“ i „C“, držale su liniju između grebena, jedne male močvarne lagune i rijeke Lunge. Edsonovo zapovjedno mjesto nalazilo se na „brijegu 123“.<ref>Peatross, Bless 'em All, s. 102, Frank, Guadalcanal, s. 222–223 i 229, i Smith, Bloody Ridge, s. 138–139, i 146.